ddrg/super_eurlex huggingface dataset:
DA Den Europæiske Unions Tidende CE 65/252

(2004/C 65 E/267)

SKRIFTLIG FORESPØRGSEL P-2977/03

af Stavros Xarchakos (PPE-DE) til Kommissionen

(6. oktober 2003)

Om: Høje priser på markedet og manglende veterinærkontrol i Grækenland

Ifølge oplysninger fra græske forbrugerorganisationer samt Udviklingsministeriets prisovervågningsinstans er forbrugerpriserne i løbet af det sidste år steget drastisk, mens grossister (især for landbrugsprodukter) stadig oftere beskyldes for at opkøbe landbrugsprodukter til lave priser på produktionsstederne og derefter videresælge dem til tårnhøje priser med det resultat, at slutprisen, som de græske forbrugere skal betale, bliver to eller tre gange så høj som engrosprisen.

Ifølge de seneste oplysninger fra Eurostat ligger grækernes indkomst pr. indbygger på kun 67-69 % af fællesskabsgennemsnittet, mens lønninger og pensioner i Grækenland er blandt de laveste i EU.

Denne situation er blevet yderligere forværret af dyrlægernes og andre videnskabsfolks strejke, der har skabt alvorlige mangler på det græske kødmarked, eftersom de behørigt kontrollerede slagtninger er indstillet med det resultat, at der nu foregår illegale slagtninger i Grækenland (altså uden den påkrævede veterinærkontrol) samt masseimport af kød (hovedsagelig fra tredjelande), hvor der ingen garanti er for, at den nødvendige kontrol er blevet gennemført i det land, hvor slagtningen er foregået.

Hvilke foranstaltninger har Kommissionen mulighed for omgående at træffe med henblik på at sikre, at de græske myndigheder fører effektiv kontrol (og ikke kun retorisk kontrol, som det har været tilfældet hidtil) med priserne og straffer spekulanterne med høje bøder? Har Kommissionen kendskab til den situation, der hersker på det græske kødmarked under henvisning til, at kommissionsmedlemmet Byrne gentagne gange har påpeget, at hygiejnestandarderne i de græske slagterier og kødmarkeder er langt ringere end i de øvrige EU-medlemslande?

Svar afgivet på Kommissionens vegne af David Byrne

(4. november 2003)

Kommissionen fortsætter med at overvåge hygiejneforholdene på kødmarkeder og i slagterier i Grækenland og henviser det ærede medlem til besvarelser, der allerede er afgivet i år, på dennes skriftlige forespørgsel E-1709/03 (1), og skriftlige forespørgsler E-691/03 af Konstantinos Hatzidakis (2) og P-558/03 af Mihail Papayannakis (3). Kommissionen har ikke noget særligt kendskab til virkningen af de omstændigheder, som er beskrevet i det ærede medlems skriftlige forespørgsel. Kommissionen skriver til den pågældende medlemsstat for at anmode om information og vil informere det ærede medlem om resultaterne heraf.

EF-lovgivningen på forbrugerområdet giver ikke beføjelse til at bestemme priser på forbrugsvarer. Der fastsættes kun ved direktiv 98/6/EF, at angivelsen af salgsprisen og prisen pr. måleenhed, som udbydes af forhandlere til forbrugere, forbedrer forbrugeroplysningen og letter prissammenligning. Inflationsskabende prisdannelse er dog ikke dækket af EF-lovgivningen på forbrugerområdet.

(1) EUT C 11 E af 15.1.2004, s. 217.

(2) EUT C 222 E af 18.9.2003, s. 228.

(3) EUT C 161 E af 10.7.2003, s. 226.
DA Den Europæiske Unions Tidende CE 65/68

(2004/C 65 E/077)

SKRIFTLIG FORESPØRGSEL E-1221/03

af Roberta Angelilli (UEN) til Kommissionen

(2. april 2003)

Om: Siena Kommunes udnyttelse af midler til aktiviteter for at fremme en bæredygtig byudvikling i EU

I september 2002 forelagde det italienske finansministeriums tilsynsudvalg en opgørelse over udnyttelsen af de midler, der var stillet til rådighed af EU.

Det fremgår af denne opgørelse, hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation, for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Siena Kommune, har hårdt brug for at udnytte EU-midlerne til at fremme en bæredygtig udvikling af bymiljøet.

Kan Kommissionen på denne baggrund oplyse følgende:

1. har Siena Kommune forelagt projekter i håb om at opnå støtte fra EUGFL?

2. har Siena Kommune fået bevilget støtte til disse projekter?
3.

Kommissionen arbejder nært sammen med de andre konkurrencemyndigheder og især de to amerikanske organer (Federal Trade Commission og Department of Justice). Spørgsmål om kreditvurderingsinstitutterne er imidlertid aldrig dukket op i de bilaterale kontakter med disse to organer. Den amerikanske Securities and Exchange Commission udsendte i januar 2003 en rapport om kreditvurderings-organernes rolle og funktion for værdipapirmarkedet (Role and Function of Credit and Rating Agencies in the Operation of the Securities Market). I denne rapport konkluderes det, at American Securities and Exchange Commission skal undersøge, om påstandene om, hvorvidt de store kreditvurderingsinstitutter udviser konkurrencebegrænsende og unfair praksis, er begrundede, og, hvis det er tilfældet, vurdere hvorledes disse spørgsmål skal behandles, samt om, hvorvidt der er mulighed for at reducere eventuelle lovgivningsmæssige hindringer for adgang til markedet. Kommissionen vil nøje følge udviklingen på dette område.
1.

Der kan gives følgende oplysninger om de hårde træsorter, der blev anvendt til byggeriet i Grange: Art Kilde Mængde (m3) Eg USA og Europa 500 Bøg Europa 8,83 Ask USA og Europa 28,45 Grantræ Skandinavien/Canada 72,92 Kirsebærtræ USA 9,62 Alt ovennævnte tømmer var anført i mænge- og prisspecifikationen og blev leveret gennem »Smee« i Liverpool. Derudover blev der som følge af en teknisk ændring, der skete under udførelsen af arbejdet, brug for en lille mængde iroko. Denne træsort blev også leveret gennem Smee fra en bæredygtig kilde, og der blev leveret 2,72 m3.
DA Den Europæiske Unions Tidende CE 33/244

(2004/C 33 E/250)

SKRIFTLIG FORESPØRGSEL P-2271/03

af Konstantinos Hatzidakis (PPE-DE) til Kommissionen

(7. juli 2003)

Om: Kloakeringsarbejdet i byen Zakinthos

Samhørighedsfonden har finansieret kloakeringsarbejdet i byen Zakinthos. Ifølge en ændringsafgørelse skulle arbejdet have været færdigt den 30. december 2000. På grund af den store forsinkelse, Kommissionen har kunnet konstatere, er betalingerne til det pågældende projekt blevet indstillet. I henhold til de oplysninger, jeg ligger inde med, har det græske økonomiministerium indledt en kontrol.

Kan Kommissionen oplyse, hvor stor en del af projektet der allerede er færdiggjort, hvilke betalinger der er foretaget, om det græske økonomiministerium har forelagt kontrolresultaterne, og hvilke yderligere foranstaltninger Kommissionen vil iværksætte i forbindelse med det pågældende projekt?

Svar afgivet på Kommissionens vegne af Michel Barnier

(31. juli 2003)

Den 30. oktober 2001 anmodede betalingsmyndigheden Kommissionen om en midtvejsbetaling til projektet om kloakeringsarbejdet i Zakinthos. Behandlingen af denne anmodning afventer stadig yderligere oplysninger.

Den 19. december 2001 meddelte Kommissionen de græske myndigheder, at udbetalingerne til projektet ville blive indstillet, idet ikke forekom muligt at afslutte projektet inden for fristen i den ændrede afgørelse (den 31. december 2001). Den 31. oktober 2001 var kun 41 % af arbejdet afsluttet.

Den 29. november 2002 anmodede Kommissionen skriftligt de græske myndigheder om detaljerede oplysninger om, hvordan projektet skred frem både med hensyn til selve gennemførelsen og den finansielle forvaltning.

Den 23. december 2002 meddelte de græske myndigheder Kommissionen, at de havde anmodet betalingsmyndigheden om at foretage et kontrolbesøg på stedet, og at oplysningerne vedrørende projektet og dets forventede afslutning ville blive sendt til Kommissionen efter modtagelse af kontrolrapporten.

Kommissionen har endnu ikke modtaget disse oplysninger.
DA Den Europæiske Unions Tidende CE 33/251

(2004/C 33 E/258)

SKRIFTLIG FORESPØRGSEL E-2316/03

af Armando Cossutta (GUE/NGL) til Kommissionen

(14. juli 2003)

Om: Sprogkendskab i Unionen

Med masseudbredelsen af de nye multimedieteknologier som f.eks. de såkaldte DVD er det muligt for de europæiske borgere, der køber en film, at se den på de forskellige sprog i Unionen. På markedet sker det derimod stadig hyppigere, at DVD tilbyder film i højst to sprogversioner og ikke altid med undertekster på alle sprog.

1. Mener Kommissionen ikke, at teknologiens muligheder bør udnyttes maksimalt for bedst muligt at udbrede kendskabet til fællesskabssprogene og således opfylde en af hovedforpligtelserne fra Rådet i Lissabon?

2. Hvilke initiativer i form af retsakter og hvilke aktioner agter Kommissionen at iværksætte for at sikre, at de europæiske borgere ved udnyttelsen af den pågældende teknologi også ved at se film kan lære de andre europæiske sprog?

Svar afgivet på Kommissionens vegne af Viviane Reding

(4. september 2003)

Kommissionen deler fuldt ud det ærede medlems ønske om at fremme undervisningen og indlæringen af de forskellige sprog i Unionen.

Det ærede medlems opmærksomhed henledes i denne forbindelse på Kommissionens nylige meddelelse til de øvrige institutioner: »Fremme af sprogindlæring og sproglig mangfoldighed: Handlingsplan 2004-2006« (1).

Der henvises i denne meddelelse specifikt til de nye teknologiers potentiale med hensyn til at fremme sprogindlæringen:

Ethvert samfund i Europa kan blive mere fremmedsprogsvenligt ved at gøre bedre brug af mulighederne for opleve andre sprog og kulturer, hvorved den sproglige bevidsthed og sprogindlæringen forbedres.

Forskning har vist, at anvendelse af undertekster i film og på tv kan fremme og understøtte tilegnelsen af sprog. Mediernes magt — herunder nye medier som f.eks. dvd'er — kan udnyttes til at skabe mere fremmedsprogsvenlige miljøer ved regelmæssigt at eksponere borgerne for andre sprog og kulturer. Potentialet for øget anvendelse af undertekster til fremme af sprogindlæring kan udnyttes.

Kommissionen foreslår desuden at iværksætte en undersøgelse, som skal analysere potentialet for øget anvendelse af undertekster i film og tv-programmer, med henblik på at fremme sprogindlæringen og undersøge metoder og midler til at fremme øget brug af undertekstet av-materiale i sprogindlærings-øjemed.

Hvad angår det andet spørgsmål og mere specifikt spørgsmålet om lovgivningsmæssige foranstaltninger må det understreges, at Kommissionen ikke har kompetence til at tage lovgivningsmæssige initiativer på dette område.

Afslutningsvis bekræfter Kommissionen, at den betragter flersprogede dvd'er som en ud af flere muligheder for at skabe et mere fremmedsprogsvenligt miljø i Europa, og at den agter at fremme anvendelsen af denne teknologi i denne henseende.

(1) KOM(2003) 449 endelig udg.
DA Den Europæiske Unions Tidende CE 33/215

(2004/C 33 E/219)

SKRIFTLIG FORESPØRGSEL E-2102/03

af José Ribeiro e Castro (UEN) til Kommissionen

(25. juni 2003)

Om: Reform af den fælles landbrugspolitik — Produktion i Middelhavsområdet

I forbindelse med afslutningen af drøftelsen om reformen af den fælles landbrugspolitik i Europa-Parlamentet for nylig den 3. juni forsikrede kommissær Fischler, at produktionen i Middelhavsområdet om kort tid ville blive omfattet af den samme støtte, som tidligere havde været forbeholdt andre former for landbrugsproduktion.

Denne udtalelse er overordentlig vigtig og interessant:

— På hvilken måde vil denne nivellering af støtten til fordel for produktionen i Middelhavsområdet udmønte sig?

— For hvilke produkter, hvornår og hvorledes vil Kommissionen vedtage sine nye retningslinjer?

Svar afgivet på Kommissionens vegne af Franz Fischler

(28. juli 2003)

På rådsmødet (landbrugsministrene) i Luxembourg den 26. juni 2003 forpligtede Kommissionen sig til i efteråret 2003 at forelægge en meddelelse om reformen af de fælles markedsordninger for tre vigtige middelhavsprodukter, nemlig olivenolie, tobak og bomuld og at følge meddelelsen op med forslag til retsforskrifter.

Som i sin meddelelse i juli 2002 vil Kommissionen forelægge et langtidsperspektiv for politikken for disse sektorer i tråd med deres nuværende budgetramme og de nye rammer for landbrugsudgifterne, der blev vedtaget af Det Europæiske Råd i Bruxelles i oktober 2002 baseret på de mål og den strategi, der blev vedtaget for reformen af Ministerrådet på samme møde i Luxembourg.

Meddelelsen til Rådet og Parlamentet kommer til at indeholde en detaljeret redegørelse for reformforslaget og gennemførelsesbestemmelserne hertil for olivenolie, bomuld og tobak. Når det gælder sukker, vil de forskellige valgmuligheder og deres indvirkning blive beskrevet. Samtidig vil Kommissionen også overveje vedtagelsen af et forslag til reform af den fælles markedsordning for humle.

De relevante forslag til retsakter for olivenolie, bomuld og tobak vil blive forelagt for Rådet og Parlamentet inden udgangen af november 2003.
DA Den Europæiske Unions Tidende CE 65/53

(2004/C 65 E/053)

SKRIFTLIG FORESPØRGSEL E-1187/03

af Roberta Angelilli (UEN) til Kommissionen

(1. april 2003)

Om: Carrara Kommunes udnyttelse af midler fra det finansielle instrument til udvikling af fiskeriet (FIUF)

I september 2002 forelagde det italienske finansministeriums tilsynsudvalg opgørelsen over de midler, der var stillet til rådighed af EU.

Det fremgår af denne opgørelse, hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation, for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Carrara Kommune, har hårdt brug for at udnytte EU-midlerne til at støtte strukturforanstaltninger inden for fiskeri, akvakultur og forarbejdning og afsætning af produkter herfra.

Kan Kommissionen på denne baggrund oplyse følgende:

1. har Carrara Kommune forelagt projekter i håb om at opnå støtte fra sportsprogrammet for handicappede?

2. har Carrara Kommune fået bevilget støtte til disse projekter?
DA Den Europæiske Unions Tidende CE 33/185

(2004/C 33 E/187)

SKRIFTLIG FORESPØRGSEL P-1889/03

af Christopher Heaton-Harris (PPE-DE) til Kommissionen

(27. maj 2003)

Om: Eurostat

Kan Kommissionen redegøre for alle interne undersøgelsesrapporter, der er modtaget siden september 1999 vedrørende Eurostat?

Kan Kommissionen også redegøre for, hvad der siges om Eurostat i disse rapporter?

Svar afgivet på Kommissionens vegne af Pedro Solbes Mira

(4. september 2003)

Som led i opfølgningen af dechargen for 2001 og efter anmodning fra Parlamentet forelagde Kommissionen den 16. maj 2003 Budgetkontroludvalgets sekretariat i henhold til rammeaftalen om fremsendelse af fortrolige dokumenter til Parlamentet seks interne revisionsberetninger, som Eurostats interne revisionstjeneste havde udarbejdet i perioden 1999-2002. Senere, den 20. maj 2003, blev der endvidere i henhold til disse bestemmelser for Budgetkontroludvalgets sekretariat forelagt en sammenfattende rapport om opfølgningen af de interne revisionsberetninger. Efter samme retningslinjer forelagde Kommissionen den 3. juli 2003 for Parlamentets formand revisionsberetningen »Internal audit of the financial systems for Eurostat« udarbejdet af Generaldirektoratet AUDIT den 7. juni 2000.

Den 9. juli 2003 noterede Kommissionen sig to rapporter, som dens tjenestegrene havde udarbejdet om finansforvaltningen og kontrollen i Eurostat. Den ene rapport indeholder GD Budgets analyse af de revisionsberetninger, som er udarbejdet af Eurostats interne revisionstjeneste. I denne rapport, der var blevet bestilt af Kommissionen den 21. maj 2003, analyseres Eurostats finansforvaltnings- og kontrolsystemer og opfølgningen af de interne revisionsberetninger med henblik på overholdelse af finansforordningen. Denne rapport blev sendt til Budgetkontroludvalget den 11. juli 2003. Den anden er midtvejsrapporten, som er udarbejdet af den interne revisionstjeneste på grundlag af det mandat, den havde fået tildelt af Kommissionen den 11. juni 2003. Den interne revisionsberetning blev forelagt for Kontoret for Bekæmpelse af Svig (OLAF).

Endelig har Eurostat for ganske nylig (den 8. juli 2003) udarbejdet en analyse af visse aspekter af programmet Sup Com. I overensstemmelse med artikel 7, stk 1, i forordning 1073/1999 blev denne rapport forelagt for OLAF den 22. juli 2003.

Kommissionen gør endvidere opmærksom på, at visse revisionsberetninger er genstand for OLAF's undersøgelser. Nogle af disse beretninger indgår desuden i det materiale, som OLAF forelægger for de retslige myndigheder i Luxembourg eller for anklagemyndigheden i Paris. Kommissionen ønsker at sikre, at de igangværende undersøgelser beskyttes.
DA Den Europæiske Unions Tidende CE 33/165

(2004/C 33 E/163)

SKRIFTLIG FORESPØRGSEL E-1757/03

af Juan Ojeda Sanz (PPE-DE) til Kommissionen

(27. maj 2003)

Om: Eventuelt magtmisbrug

I den seneste tid er der på ny indtruffet episoder ved grænsen til de portugisiske territorialfarvande, efter at spanske fiskerbåde var trængt ind i disse. Denne forseelse, der desværre sker jævnligt, besvares af de portugisiske myndigheder med beskydninger og andre voldsomme og helt uforholdsmæssige midler, så meget mere som der er tale om to nabolande, der begge er medlemmer af EU.

Mener Kommissionen ikke i betragtning af ovennævnte og under henvisning til artikel 49 i EU's charter om grundlæggende rettigheder, der omhandler legalitetsprincippet og princippet om proportionalitet mellem lovovertrædelse og straf, at denne voldsomme reaktion ikke står i et rimeligt forhold til overtrædelsen? Hvorledes mener Kommissionen i bekræftende fald, at man kan kontrollere dette magtmisbrug i EU?

Svar afgivet på Kommissionens vegne af Franz Fischler

(8. juli 2003)

Kommissionen har ingen nærmere oplysninger om den situation, som det ærede parlamentsmedlem beskriver.

I den forbindelse skal det bemærkes, at medlemsstaterne efter artikel 24 i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (1) træffer de fornødne inspektions- og håndhævelsesforanstaltninger til at sikre, at reglerne i den fælles fiskeripolitik overholdes på deres område eller i farvande under deres højhedsområde eller jurisdiktion. Efter artikel 25 i samme forordning skal medlemsstaterne desuden sørge for, at der træffes passende foranstaltninger, herunder indledning af administrativ procedure eller straffesag efter deres nationale lovgivning, over for de ansvarlige fysiske eller juridiske personer i de tilfælde, hvor reglerne i den fælles fiskeripolitik ikke er blevet overholdt. Endvidere skal medlemsstaterne efter samme artikel straks træffe foranstaltninger til at forhindre, at fartøjer eller fysiske eller juridiske personer, der er taget på fersk gerning i at begå alvorlige overtrædelser som defineret i Rådets forordning (EF) nr. 1447/1999 (2), fortsætter med at begå sådanne alvorlige overtrædelser.

Det er indlysende, at anvendelsen af sanktioner skal ske under iagttagelse af de principper i EU's charter om grundlæggende rettigheder, som det ærede medlem henviser til.

Eftersom Kommissionen ikke ligger inde med nærmere oplysninger om denne situation, kan den ikke besvare det sidste spørgsmål fra det ærede medlem.

(1) EFT L 358 af 31.12.2002.

(2) Rådets forordning (EF) nr. 1447/1999 af 24. juni 1999 om fastsættelse af en liste over de former for adfærd, der er en alvorlig overtrædelse af reglerne i den fælles fiskeripolitik, EFT L 167 af 2.7.1999.
DA Den Europæiske Unions Tidende CE 78/448

(2004/C 78 E/0471)

SKRIFTLIG FORESPØRGSEL P-3068/03

af Hugues Martin (PPE-DE) til Kommissionen

(14. oktober 2003)

Om: Finansiering af værtsstrukturer for EU-Info Points

Efter ikrafttrædelsen den 1. januar 2003 af den nye finansforordning for alle EU-institutionerne (Rådets forordning nr. 1605/2002 (1) af 25. juni 2002) og dens gennemførelsesbestemmelser vil de driftstilskud, som hidtil er blevet bevilget institutioner, der huser EU-Info Points, ifølge mine kilder blive tildelt efter en ny procedure. I stedet for at blive automatisk finansieret skal disse informationscentre nu deltage i et udbud for ikke at miste muligheden for at modtage sådanne tilskud.

Ud over driftstilskuddene modtog disse institutioner desuden logistikstøtte, såsom levering af publikationer, adgang til netværkets intranet og help desk-service, dokumentationshjælp og teknisk assistance samt støtte fra de netansvarliges møder, etc. Som en midlertidig løsning er det besluttet, at institutioner, der anmoder om det, også vil kunne modtage denne logistikstøtte i 2004.

Denne nye procedure, der har til formål at gøre tildelingen af finansiering mere gennemskuelig, rejser imidlertid tre spørgsmål, som Kommissionen har nævnt uden dog at give noget rigtigt svar herpå:

— Hvilke udvælgelseskriterier vil gælde for de institutioner, der deltager i udbuddene?

— Vil logistikstøtteforanstaltningerne blive videreført efter 2004?

— Mere generelt er Kommissionen i gang med under overholdelse af den omtalte finansforordnings nye regler at skabe nye former for fremtidigt samarbejde med henblik på at sikre, at oplysningerne befinder sig nær ved borgerne. Kan Kommissionen uddybe dette?

(1) EFT L 248 af 16.9.2002, s. 1.
2. b)

Hvilke stillinger har de fået siden? En af de to cheftjenestemænd blev udnævnt til kontorchef i Generaldirektoratet for Presse og Kommunikation. Efter en kort tid som konsulent i Generaldirektoratet for Personale og Administration blev den anden udnævnt til kontorchef i Generaldirektoratet for Personale og Administration.
DA Den Europæiske Unions Tidende CE 88/76

(2004/C 88 E/0084)

SKRIFTLIG FORESPØRGSEL E-2304/03

af Emma Bonino (NI) til Kommissionen

(14. juli 2003)

Om: Åbning af en delegation fra Europa-Kommissionen i Yemen

Selv om formanden for Europa-Kommissionen for cirka tre år siden i forbindelse med besøget i Bruxelles af præsidenten for Republikken Yemen forpligtede sig til på kort sigt at åbne en egentlig delegation fra Kommissionen i Sana, og selv om Yemen er et land, der ud fra forskellige synspunkter har strategisk betydning for Unionen, er denne stadig udelukkende repræsenteret gennem delegationslederen i Amman.

Retsstaten og de demokratiske principper har gradvis slået rod i landet, hvilket også fremgår af den korrekte gennemførelse af valgene for nylig, og det er muligt gennem Yemen at styrke disse værdier i hele regionen.

Mener Kommissionen ikke, at tiden er inde til at konkretisere den nævnte forpligtelse og åbne en delegation fra Europa-Kommissionen i Sana?

Mener Kommissionen ikke, at den på denne måde ville give myndighederne i Yemen en tilskyndelse til at fortsætte med konsolideringen af demokratiet og retsstaten?

Svar afgivet på Kommissionens vegne af Christopher Patten

(16. september 2003)

Kommissionen er opmærksom på de bemærkelsesværdige fremskridt, Yemen har gjort med konsolideringen af de retsstatslige og demokratiske principper, og er i høj grad enig i, at en styrkelse af forbindelserne mellem Kommissionen og Yemen yderligere ville fremme denne demokratiseringsproces.

Kommissionen overvejer at ændre sit nuværende kontor i Yemen til en subregional delegation, der skal høre under delegationen i Amman. Dette forslag behandles i øjeblikket i forbindelse med hele udviklingen af delegationstjenesten. Kommissionen vil senere forelægge en meddelelse.